S-1889/2008

Ár 2009, fimmtudaginn 8. janúar, er á dómþingi Héraðsdóms Reykjavíkur sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1889/2008: Ákæruvaldið gegn E-kk-þgf F-kk-þgf J-kk-þgf, sem tekið var til dóms í þinghaldi þann 6. sama mánaðar.

Mál þetta er höfðað með ákæru lögreglustjórans á höfuðborgarsvæðinu, dagsettri 2. desember 2008, á hendur E-kk-þgf F-kk-þgf J-kk-þgf, kt. 000000-0000, Háeyrarvöllum 20, Eyrarbakka, fyrir eftirtalin umferðar og fíkniefnalagabrot framin á árinu 2008:

I.

Fyrir umferðarlagabrot, með því að hafa að kvöldi laugardagsins 2. ágúst ekið bifhjólinu LB-733, óhæfur um að stjórna því örugglega vegna áhrifa ávana- og fíkniefna, sviptur ökuréttindum og án þess að hafa rétt skráningarnúmer, vestur Sæbraut í Reykjavík og á gatnamótum Sæbrautar og Kalkofnsvegar ekið áfram vestur Sæbraut af beygjuakrein fyrir umferð suður að Skúlagötu, uns lögregla stöðvaði aksturinn við fyrrgreind gatnamót.

Þetta er talið varða við 3. mgr. 15. gr., 1. og 2. mgr. 45. gr. a, 1. mgr. 48. gr. og 1. mgr. 64. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

II.

Fyrir umferðar- og fíkniefnalagabrot, með því að hafa aðfaranótt sunnudagsins 31. ágúst ekið bifreiðinni NY-100, óhæfur um að stjórna henni örugglega vegna áhrifa ávana- og fíkniefna og sviptur ökuréttindum, austur Hringbraut í Reykjavík, uns lögregla stöðvaði aksturinn við bensínstöð N1 við Njarðargötu og með því að hafa umrætt sinn haft í vörslum sínum 3,58 g af amfetamíni og 0,20 g af hassi sem lögregla fann við leit á ákærða og í fyrrgreindri bifreið.

Þetta er talið varða við 1. og 2. mgr. 45. gr. a og 1. gr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/62006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði hefur skýlaust játað brot sín. Sannað er með játningu ákærða sem er í samræmi við gögn málsins að hann hefur gerst sekur um þá háttsemi sem honum er gefin að sök í ákæru. Háttsemi ákærða sem lýst er í I. ákærulið varðar ekki við 1. mgr. 64. gr. umferðarlaga eins og tilgreint er í ákæru og verður hann því ekki sakfelldur fyrir brot gegn því lagaákvæði. Að öðru leyti er háttsemi ákærða réttilega færð til refsiákvæða í ákæru.

Ákærði er fæddur árið 1988 og á að baki nokkurn sakaferil, allt frá árinu 2006. Þann 26. apríl 2007 var ákærði dæmdur til greiðslu sektar og sviptingar ökuréttar í tvö ár og þrjá mánuði fyrir akstur undir áhrifum ávana- og fíkniefna. Með dómi 15. maí 2007 var ákærða gerður hegningarauki, þriggja mánaða skilorðsbundið fangelsi, vegna brota á almennum hegningarlögum, lögum um ávana- og fíkniefni og fyrir akstur undir áhrifum lyfja. Þá var ákærði dæmdur 12. júlí 2007 í 12 mánaða fangelsi fyrir rán. Þann 25. október 2007 var ákærði dæmdur í fimm mánaða fangelsi fyrir brot á almennum hegningarlögum, lögum um ávana- og fíkniefni og akstur undir áhrifum fíkniefna og sviptur ökurétti. Refsing var hegningarauki að hluta og skilorðsdómur frá 15. maí 2007 dæmdur upp. Með dómi 9. apríl 2008 var ákærði sviptur ökurétti í tvo mánuði, en ekki gerð sérstök refsing vegna brota gegn fíkniefnalöggjöf og umferðarlögum, sem voru framin fyrir fyrri fangelsisdóma. Loks gekkst ákærði 17. apríl 2008 undir 170.000 króna sekt, sem var hegningarauki, vegna brota á almennum hegningarlögum og lögum um ávana- og fíkniefni. Þann 25. maí 2008 var ákærða veitt reynslulausn í eitt ár á 170 daga eftirstöðvum refsingar samkvæmt fyrrgreindum dómum frá 12. júlí og 25. október 2007. Með brotunum sem ákærði er nú sakfelldur fyrir rauf hann skilyrði reynslulausnarinnar. Þykir rétt að láta reynslulausnina haldast, en dæma refsingu fyrir síðari brotin sér í lagi, sbr. 1. málslið 1. mgr. 60. gr. almennra hegningarlaga.

Ákærði er fundinn sekur um að hafa í tvígang ekið vélknúnu ökutæki undir áhrifum ávana- og fíkniefna og sviptur ökurétti, auk annarra umferðarlagabrota og brota á lögum um ávana- og fíkniefni. Eru sviptingarakstursbrot hans ítrekuð og brot sem lúta að akstri undir áhrifum vímuefna ítrekuð öðru sinni. Þykir refsing ákærða hæfilega ákveðin fangelsi í 60 daga.

Þá ber að svipta ákærða ökurétti ævilangt frá 25. júní 2010 að telja.

Ákærði verður dæmdur til að greiða 402.468 krónur í sakarkostnað, þar með talið þóknun skipaðs verjanda síns, V-kk-ef H-kk-ef V-kk-ef héraðsdómslögmanns, 74.700 krónur að meðtöldum virðisaukaskatti.

Upptæk skulu gerð 3,58 g af amfetamíni og 0,20 g af hassi, samkvæmt þeim lagaákvæðum sem greinir í ákæru.

Af hálfu ákæruvaldsins sótti málið Ó-kk-nf I-kk-nf Ó-kk-nf, fulltrúi.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, E-kk-nf F-kk-nf J-kk-nf, sæti fangelsi í 60 daga.

Ákærði er sviptur ökurétti ævilangt frá 25. júní 2010 að telja.

Upptæk eru gerð 3,58 g af amfetamíni og 0,20 g af hassi.

Ákærði greiði þóknun skipaðs verjanda síns, V-kk-ef H-kk-ef V-kk-ef héraðsdómslögmanns, 74.700 krónur og 327.768 krónur í annan sakarkostnað.

R-kvk-nf H-kvk-nf